Ra ma nchijòn,
ꞌñó kjìn ma‑ni xi̱ta̱ ra tjítsa̱jna ya̱ ján Jerusalén ra ijchò ꞌsí paxko̱;
ꞌkia̱ nga kiíꞌnchré nga ya̱á ki̱jchò Jesús,
ꞌkia̱á tsate xka̱‑la̱ íxka̱jén nga kiì koñá‑la̱ ya̱ a̱ya ndi̱yáa̱.
Ko̱ ꞌñó chja̱ ko̱ sa̱a‑ni nga tsò:
―¡Jeya katijna Nainá!
¡Mé ta̱ nda‑la̱ jè xi̱ta̱ ra nchrabá ngajo‑la̱ Nainá,
jè ra xi̱ta̱xá ítjòn‑la̱ na̱xi̱ndá Israel!
Jesús isakò jngo‑la̱ ndí búrró iꞌndí ra tsikijnakjá‑la̱,
koni ꞌsín ijye tíchja̱ jè xa̱jo̱n ra tjíꞌta ꞌén‑la̱ Nainá,
nga tsò:
Ji̱ na̱xi̱ndá Sión kì tà chjàn skon‑jìn,
chítsijen‑la̱ jè Xi̱ta̱xá ítjòn‑li nga tínchrabá,
tíjnakjá jngo‑la̱ ndí búrró iꞌndí.
Jñà xi̱ta̱ ra kotáꞌyáꞌta‑la̱ mì kì kjòchi̱ya‑la̱ jñà kjoa̱ kìi̱ ꞌkia̱ nga ti̱ꞌsa̱‑ni;
tanga a̱skan‑nioo̱ ꞌkia̱ nga ijye ꞌken Jesús ko̱ jaáya‑ila̱,
ꞌkia̱á ítsjen‑la̱ nga ya̱á tíchja̱ xa̱jo̱n ra tjíꞌta ꞌén‑la̱ Nainá ngaꞌtsì kjoa̱ kìi̱,
ko̱ nga a̱ꞌta ꞌtse̱‑ní nga ko̱ꞌsín kitsò.
Jñà xi̱ta̱ ra ya̱ tjítsa̱jnako̱ Jesús ꞌkia̱ nga kiìchja̱‑la̱ jè Lázaro nga kjijna miꞌken ya̱ a̱ya nga̱jo̱,
ko̱ nga isikjaáya‑ila̱,
tsiꞌkéna̱jmí‑la̱ jñà xi̱ta̱ ra kjꞌií jè kjo̱xkón ra kijtse.
Kií kijì‑ni jñà xi̱ta̱ nga kiíꞌká india‑ni Jesús nga̱ ijyeé kiíꞌnchré jè kjo̱xkón ra kiꞌsìn.
Jñà xi̱ta̱ fariseo kitsò‑la̱ xákjén nga jngó jngó:
―Chítsijeén‑la‑ni̱,
ni̱mé ra ma ꞌsie̱én ra jién.
Ngaꞌtsì xi̱ta̱ saba ya̱á fìtji̱ngi ijye‑la̱.